**Gradonačelnik**

KLASA: 402-08/19-01/02

URBROJ: 2117/01-01-19-6

Dubrovnik, 25. travnja 2019. godine

Na temelju članka 48. Zakona o lokalnoj i područnoj (regionalnoj) samoupravi („Narodne novine“ broj: [33/01](http://www.zakon.hr/cms.htm?id=260), [60/01](http://www.zakon.hr/cms.htm?id=261), [129/05](http://www.zakon.hr/cms.htm?id=262), [109/07](http://www.zakon.hr/cms.htm?id=263), [125/08](http://www.zakon.hr/cms.htm?id=264), [36/09](http://www.zakon.hr/cms.htm?id=265), [36/09](http://www.zakon.hr/cms.htm?id=266), [150/11](http://www.zakon.hr/cms.htm?id=267), [144/12](http://www.zakon.hr/cms.htm?id=268), [19/13](http://www.zakon.hr/cms.htm?id=285), [137/15](http://www.zakon.hr/cms.htm?id=15727), [123/17](https://www.zakon.hr/cms.htm?id=26157)), članka 41. Statuta Grada Dubrovnika („Službeni glasnik Grada Dubrovnika“ broj: 4/09, 6/10, 3/11, 14/12, 5/13, 6/13-pročišćeni tekst, 9/15 i 5/18), članka 29. Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge („Narodne novine“, broj: 26/15.), članaka 17. i 20. Odluke o financiranju programa, projekata i manifestacija koje provode udruge i druge organizacije civilnog društva („Službeni glasnik Grada Dubrovnika“, broj: 23/18.) gradonačelnik Grada Dubrovnika donio je

**ZAKLJUČAK**

1. Utvrđuje se Prijedlog zaključka o imenovanju Povjerenstva za ocjenjivanje programa, projekata ili manifestacija za provedbu Javnog poziva za dodjelu jednokratnih financijskih potpora udrugama za 2019. godinu i dostavlja Gradskom vijeću na raspravu i usvajanje.
2. Izvjestitelj o ovom predmetu biti će Marijeta Hladilo, pročelnica Upravnog odjela za poslove gradonačelnika Grada Dubrovnika.

 Gradonačelnik

 Mato Franković

DOSTAVITI:

* Gradsko vijeće Grada Dubrovnika, ovdje
* Upravni odjel za poslove gradonačelnika, ovdje
* Evidencija
* Pismohrana

Gradsko vijeće

KLASA:

URBROJ:

Dubrovnik,

Na temelju članka 29. Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge („Narodne novine“ broj: 26/15.), članaka 17. i 20. Odluke o financiranju programa, projekata i manifestacija koje provode udruge i druge organizacije civilnog društva („Službeni glasnik Grada Dubrovnika“ broj: 23/18.) i članka 32. Statuta Grada Dubrovnika („Službeni glasnik Grada Dubrovnika“, broj 4/09., 6/10., 3/11., 14/12., 5/13., 6/13. – pročišćeni tekst, 9/15., 5/18.) Gradsko vijeće Grada Dubrovnika na \_\_\_\_sjednici održanoj \_\_\_\_\_2019. godine donijelo je

**ZAKLJUČAK**

Članak 1.

Imenuje se Povjerenstvo za ocjenjivanje programa, projekata ili manifestacija za provedbu Javnog poziva za dodjelu jednokratnih financijskih potpora udrugama za 2019. godinu (u daljnjem tekstu: Povjerenstvo).

 Članak 2.

U Povjerenstvo se imenuju:

* Ivana Brnin – predsjednik
* Katija Miljković - član
* Romana Malohodžić - član
* Ana Begović Mihatović - član
* Marija Šimunović - član

Članak 3.

Zadaće Povjerenstva su:

* razmatranje i ocjenjivanje prijava koje su ispunile propisane uvjete javnog poziva sukladno kriterijima javnog poziva,
* izrada prijedloga odluke o odobravanju, neodobravanju financijskih sredstava za sve programe, projekte i manifestacije,
* i druge zadaće propisane poslovnikom povjerenstva.

Članak 4.

Administrativno-tehničke poslove za Povjerenstvo obavljati će Upravni odjel za poslove gradonačelnika.

Članak 6.

Ovaj Zaključak stupa na snagu osmog dana od dana objave u „Službenom glasniku Grada Dubrovnika“.

 Predsjednik Gradskog vijeća:

 mr. sc. Marko Potrebica

**Obrazloženje**

**Pravna osnova:**

Pravna osnova za usvajanje Zaključka o imenovanju Povjerenstva za ocjenjivanje programa, projekata ili manifestacija za dodjelu jednokratnih financijskih potpora udrugama za 2019. godinu je *Uredba o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge* („Narodne novine“, broj: 26/15., dalje u tekstu: Uredba), *Odluka o financiranju programa, projekata i manifestacija koje provode udruge i druge organizacije civilnog društva* („Službeni glasnik Grada Dubrovnika“, broj: 23/18., dalje u tekstu: Odluka) i *Statut Grada Dubrovnika* ("Službeni glasnik Grada Dubrovnika", broj: 4/09., 6/10., 3/11., 14/12., 5/13. i 6/13.- pročišćeni tekst, 9/15 i 5/18)

Sukladno članku 29. Uredbepropisano je da je Povjerenstvo za ocjenjivanje nezavisno stručno ocjenjivačko tijelo kojega osniva te njegove članove imenuje davatelj financijskih sredstava i kojega ovisno o nacionalnoj ili lokalnoj razini davatelja financijskih sredstava i prioritetima natječaja sačinjavaju predstavnici tijela državne uprave, odnosno jedinica lokalne i područne (regionalne) samouprave, predstavnici oprganizacija civilnog društva, predstavnici znanstvenih i stručnih institucija i nezavisni stručnjaci za područja obuhvaćena prioritetnim područjima natječaja.

Sukladno članku 20. Odluke Povjerenstvo za ocjenjivanje prijavljenih programa, projekata ili manifestacija je neovisno stručno ocjenjivačko tijelo koje se imenuje prema prioritetima i području financiranja, za pojedine javne pozive, sukladno zakonu i drugim pozitivnim propisima, ovoj Odluci te Uredbi.

Sukladno članku 20. Odluke Povjerenstvo za ocjenjivanje prijavljenih programa, projekata ili manifestacija ima predsjednika i dva ili četiri člana koji se imenuju iz redova predstavnika Grada Dubrovnika, znanstvenih i stručnih institucija, nezavisnih stručnjaka i predstavnika Organizacija, ako zakonom ili drugim pozitivnim propisom nije drukčije propisano.

Temeljem stavka 3. članka 20. Odluke zadaće Povjerenstva su razmatranje i ocjenjivanje prijava koje su ispunile propisane uvjete javnog poziva sukladno kriterijima javnog poziva; izrada prijedloga odluke o odobravanju/neodobravanju financijskih sredstava za sve programe, projekte i manifestacije; i druge zadaće propisane poslovnikom Povjerenstva.

Sukladno članku 17. Odluke Gradsko vijeće Grada Dubrovnika imenuje članove Povjerenstva za ocjenjivanje programa, projekata ili manifestacija na prijedlog nadležnog odjela.

**Uvjeti propisani Uredbom Vlade Republike Hrvatske tko može biti biran za člana povjerenstva**

*Uredbom je* propisano je tko može biti imenovan za člana povjerenstva.

Članak 27. Uredbe glasi:

*„ 1) Postupak dodjele financijskih sredstava udrugama je transparentan i nepristran. Nepristranost se osigurava sprječavanjem sukoba interesa, na način opisan ovom Uredbom i pozitivnim propisima u Republici Hrvatskoj.*

*2) Sukob interesa ne postoji ako osoba koja sudjeluje u odlučivanju o ispunjavanju propisanih uvjeta natječaja ili ocjenjivanju prijave udruge koja se prijavila na natječaj nije osobno, kao niti članovi njezine obitelji (bračni ili izvanbračni drug, dijete ili roditelj), zaposlenik, član, član upravnog tijela ili čelnik te udruge niti bilo koje udruge povezane na bilo koji način s tom udrugom (partnerski odnos u provedbi projekta i sl.), niti u odnosu na spomenute udruge ima bilo kakav materijalni ili nematerijalni interes, nauštrb javnog interesa i to u slučajevima obiteljske povezanosti, ekonomskih interesa ili drugog zajedničkog interesa.*

*3) Osobe koje sudjeluju u radu povjerenstva za otvaranje prijava pristiglih na javni natječaj, koje ocjenjuju programe ili projekte koji su ispunili sve propisane uvjete natječaja i koje odlučuju o dodjeli financijskih sredstava moraju biti upoznate s popisom udruga koje su se prijavile na natječaj. Nakon toga te osobe potpisuju izjavu o nepristranosti i povjerljivosti kojom potvrđuju da se niti one niti članovi njihove obitelji ne nalaze u sukobu interesa. Istom izjavom osoba potvrđuje i da nema osobnih interesa kojima može utjecati na nepristranost rada povjerenstva čiji je član, da će u obavljanju dužnosti na koju je imenovana postupati časno, pošteno, savjesno, odgovorno i nepristrano čuvajući povjerljivost podataka i informacija i vlastitu vjerodostojnost i dostojanstvo dužnosti koja joj je povjerena od strane davatelja financijskih sredstava.*

*4) U slučaju saznanja da se nalazi u sukobu interesa, član povjerenstva je obvezan o tome odmah izvijestiti ostale članove povjerenstva te se izuzeti iz postupka ocjenjivanja prijava. O rješavanja sukoba interesa davatelj financijskih sredstava odlučuje za svaki slučaj posebno, a u slučaju kada se utvrdi sukob interesa davatelj financijskih sredstava članu povjerenstva koji je u sukobu interesa imenovat će zamjenu.“*

**Razlog usvajanja Zaključka:**

Ovim Zaključkom Gradsko vijeće Grada Dubrovnika imenuje Povjerenstvo za ocjenjivanje programa, projekata ili manifestacija za dodjelu jednokratnih financijskih potpora udrugama za 2019. godinu kako bi se osigurala što transparentnija dodjela financijskih sredstava udrugama i drugim organizacijama civilnog društva od strane stručnjaka koji djeluju u području obuhvaćenim javnim pozivom te koji imaju iskustva u provedbi javnih poziva i rada na projektima organizacija civilnog društva.

Sukladno članku 27. Uredbepostupak dodjele financijskih sredstava udrugama je transparentan i nepristran, a nepristranost se osigurava sprječavanjem sukoba interesa. Sukob interesa ne postoji ukoliko osoba koja sudjeluje u odlučivanju o ispunjavanju propisanih uvjeta natječaja ili ocjenjivanju prijave udruge koja se javila na javni poziv nije osobno, kao niti članovi njezine obitelji (bračni ili izvanbračni drug, dijete ili roditelj), zaposlenik, član, član upravnog tijela ili čelnik te udruge niti bilo koje druge udruge povezane na bilo koji način s tom udrugom, niti u odnosu na spomenute udruge ima bilo kakav materijalni ili nematerijalni interes, nauštrb javnog interesa i to u slučajevima obiteljske povezanosti, ekonomskih interesa ili drugog zajedničkog interesa.

**Osnovna pitanja i cilj donošenja Zaključka:**

Ovim Zaključkom imenuju se članovi Povjerenstva za ocjenjivanje programa, projekata i manifestacija za dodjelu jednokratnih financijskih potpora udrugama za 2019. godinu te definiraju poslovi članova navedenog Povjerenstva.

**Upravni odjel za poslove gradonačelnika**

KLASA: 402-08/19-01/02

URBROJ: 2117/01-08-19-5

Dubrovnik, 25. travnja 2019. godine

**GRADONAČELNIK**

 **-ovdje-**

**PREDMET: Prijedlog zaključka o imenovanju Povjerenstva za ocjenjivanje programa, projekata ili manifestacija za provedbu Javnog poziva za dodjelu jednokratnih financijskih potpora udrugama za 2019. godinu**

*Uredbom o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge* („Narodne novine“, broj: 26/15.) propisano je imenovanje i rad povjerenstva za ocjenjivanje prijavljenih programa i/ili projekata.

Sukladno članku 17. *Odluke o financiranju programa, projekata i manifestacija koje provode udruge i druge organizacije civilnog društva* („Službeni glasnik Grada Dubrovnika“, broj: 23/18.) Gradsko vijeće Grada Dubrovnika imenuje Povjerenstvo za ocjenjivanje programa, projekata ili manifestacija za provođenje postupaka javnih poziva za 2019. godinu na prijedlog Upravnog odjela za poslove gradonačelnika.

Sukladno članku 20. *Odluke o financiranju programa, projekata i manifestacija koje provode udruge i druge organizacije civilnog društva* („Službeni glasnik Grada Dubrovnika“, broj: 23/18.) Povjerenstvo za ocjenjivanje prijavljenih programa, projekata ili manifestacija je neovisno stručno ocjenjivačko tijelo koje se imenuje prema prioritetima i području financiranja, za pojedine javne pozive, sukladno zakonu i drugim pozitivnim propisima, ovoj Odluci te Uredbi.

Zadaće Povjerenstva su:

* razmatranje i ocjenjivanje prijava koje su ispunile propisane uvjete javnog poziva sukladno kriterijima javnog poziva;
* izrada prijedloga odluke o odobravanju financijskih sredstava za programe i projekte
* i druge zadaće propisane poslovnikom povjerenstva.

Sukladno članku 20*. Odluke o financiranju programa, projekata i manifestacija koje provode udruge i druge organizacije civilnog društva* Povjerenstvo ima predsjednika i dva ili četiri člana koji se imenuju iz redova predstavnika Grada Dubrovnika, znanstvenih i stručnih institucija, nezavisnih stručnjaka i predstavnika Organizacija, ako zakonom ili drugim pozitivnim propisom nije drugačije propisano.

Članovi Povjerenstva koji sudjeluju u provedbi javnog poziva ne smiju biti u sukobu interesa.

Slijedom iznesenog, predlaže se Gradonačelniku donijeti sljedeći:

**ZAKLJUČAK**

1. Utvrđuje se Prijedlog zaključka o imenovanju Povjerenstva za ocjenjivanje programa, projekata ili manifestacija za provedbu Javnog poziva za dodjelu jednokratnih financijskih potpora udrugama za 2019. godinu i dostavlja Gradskom vijeću na raspravu i usvajanje.
2. Izvjestitelj o ovom predmetu biti će Marijeta Hladilo, pročelnica Upravnog odjela za poslove gradonačelnika Grada Dubrovnika.

S poštovanjem,

Pročelnica

Marijeta Hladilo

DOSTAVITI:

1. Naslovu
2. Evidencija
3. Pismohrana